ตราไก่-สมราคา คว้าแชมป์ ซัดโครแอต 4-2
โดยมีอยู่หลายประตู มาจากความผิดพลาดของนักเตะ-ทั้ง2ฝ่าย,ปิดฉากฟุตบอลโลก 2018 อย่างสวยงาม เจ้าภาพจัดศิลปินนักร้องดังร่วมพิธีปิดที่จัดได้กระชับ สวยงาม ส่วนการปะทะแข้งกันระหว่าง ฝรั่งเศส กับ โครเอเชีย นัดชิงซัดกันสุดมันหยดตั้งแต่นาทีแรกยันจบเกม โดยทีมตาหมากรุกทำพลาดเองถึงสองครั้ง จนเสียประตูให้ทีมตราไก่ แม้สู้ตามตีคืนได้ แต่สุดท้ายเจอถลุงหนักจนยากต้านทาน ส่งให้ ฝรั่งเศส คว้าถ้วยฟีฟ่าเวิลด์คัพ เป็นแชมป์โลกสมัยที่ 2 ด้วยสกอร์ 4-2 ขณะที่แข้งโครแอตอกหักได้แค่อันดับ 2 แต่ก็เป็นผลงานที่ดีที่สุดในประวัติศาสตร์ ขณะที่ บ.ไปรษณีย์ไทยฯ เร่งลำเลียง ไปรษณียบัตรทายผลแชมป์ฟุตบอลโลก 2018 เข้าโกดัง 7 สนง.นสพ.ไทยรัฐ คาดใช้เวลาสองวันส่งมาหมด พร้อมเริ่มคัดแยก 18 ก.ค.นี้ โดยระดม จนท.-นศ.กว่า 3,500 คนต่อวัน,ทยอยเข้ามาไม่ขาดสาย สำหรับการขนส่งไปรษณียบัตรทายผลแชมป์ฟุตบอล 2018 กับ นสพ.ไทยรัฐ หลังจากหมดเขตรับไปเมื่อเวลา 18.00 น.วันที่ 14 ก.ค.ที่ผ่านมา ต่อมาเมื่อวันที่ 15 ก.ค.ที่สำนักงานหนังสือพิมพ์ไทยรัฐ ถนนวิภาวดีรังสิต กทม. บริษัท ไปรษณีย์ไทย จำกัด ลำเลียงไปรษณียบัตรทายผลแชมป์ฟุตบอลโลก 2018 จากศูนย์ไปรษณีย์หลักสี่ เข้าไปยังโกดัง 7 อย่างต่อเนื่อง โดยมีเจ้าหน้าที่ไปรษณีย์ 200 คน ช่วยกันทำงาน เริ่มจากเมื่อรถขนส่งไปรษณียบัตรเข้ามาถึง จะชั่งน้ำหนักถุงเมล์บรรจุไปรษณียบัตร ที่มีค่าเฉลี่ยที่ 359 ฉบับต่อ 1 กิโลกรัม จากนั้นจะนำไปรษณียบัตรไปกองรวมกัน แล้วนำใส่กระบะที่จัดเตรียมไว้อย่างเป็นระเบียบ เพื่อรอการคัดแยกอย่างเป็นทางการในวันที่ 18 ก.ค.นี้ โดยมีผู้บริหาร บริษัท ไปรษณีย์ไทยฯ ดูแลการทำงานอย่างใกล้ชิด และไม่อนุญาตบุคคลที่ไม่มีส่วนเกี่ยวข้องเข้าพื้นที่เด็ดขาด พร้อมมีเจ้าหน้าที่รักษาความปลอดภัยตลอด 24 ชม. ขณะเดียวกันเจ้าหน้าที่ตำรวจกลุ่มงานเก็บกู้และตรวจพิสูจน์วัตถุระเบิด กองบังคับการตำรวจปฏิบัติการพิเศษ พร้อมเครื่องตรวจอาวุธ มาสแกนตรวจถุงเมล์บรรจุไปรษณียบัตรทุกถุง เพื่อความปลอดภัย,นางสมร เทิดธรรมพิบูล กรรมการผู้จัดการใหญ่ บริษัท ไปรษณีย์ไทย จำกัด กล่าวว่า ตอนนี้อยู่ระหว่างการลำเลียงไปรษณียบัตรเข้ามายังสำนักงานหนังสือพิมพ์ไทยรัฐ ในช่วงแรกจะเป็นพื้นที่กรุงเทพฯ และปริมณฑล จะลำเลียงจากที่ทำการไปรษณีย์ต่างๆ เข้ามาโดยตรง ส่วนพื้นที่ต่างจังหวัดจะถูกส่งเข้าไปยังสำนักงานหนังสือพิมพ์ไทยรัฐเร่งด่วน โดยเฉพาะลอตสุดท้ายจากพื้นที่ห่างไกล เช่น จ.เชียงราย หรือ 3 จังหวัดชายแดนภาคใต้ คาดว่าจะลำเลียงได้หมดภายในวันที่ 16-17 ก.ค.นี้ และเริ่มคัดแยกไปรษณียบัตรได้ในวันที่ 18 ก.ค.นี้ โดยระดมเจ้าหน้าที่ไปรษณีย์ และนักศึกษาจากสถาบันสันติราษฎร์บริหารธุรกิจในพระอุปถัมภ์ กว่า 3,500 คนต่อวันทำหน้าที่คัดแยก คาดว่าจะใช้เวลาประมาณ 10 วันก็แล้วเสร็จ โดยทุกขั้นตอนจะมีกรรมการที่แต่งตั้งจาก บ.ไปรษณีย์ไทยฯ ควบคุมดูแลอย่างใกล้ชิด เพื่อให้เกิดความโปร่งใส บริสุทธิ์ ยุติธรรมที่สุด ส่วนไปรษณียบัตรที่ผิดกติกา จำพวกตัดแปะกระดาษชื่อตัวเอง รูปภาพต่างๆ รวมทั้งมีรอยลบ ขูด ขีดฆ่า จะถูกคัดแยกออกหมด ตามกติกาที่กำหนดไว้,กก.ผจก.ใหญ่ บ.ไปรษณีย์ไทยฯ กล่าวอีกว่า ยอมรับว่าการจำหน่ายไปรษณียบัตรช่วงแข่งขันฟุตบอลโลกพุ่งกระฉูดถล่มทลาย ทำให้ยอดพิมพ์เตรียมไว้จำนวน 220 ล้านฉบับหมดเกลี้ยง ต้องนำไปรษณียบัตรสำรองอีก 15 ล้านฉบับ ออกไปจำหน่ายเพิ่มเติมรองรับความต้องการของแฟนบอล ตอนนี้ยอดจำหน่ายไปรษณียบัตรฟุตบอลโลก 2018 อย่างไม่เป็นทางการ 230 ล้านฉบับ ทะลุเป้าที่ตั้งไว้แล้ว ภาคที่มียอดขายมากที่สุด คือ กรุงเทพฯและปริมณฑล 80 ล้านฉบับ ภาคตะวันออกเฉียงเหนือ 39 ล้านฉบับ ภาคเหนือ 35 ล้านฉบับ ภาคกลาง 34 ล้านฉบับ ภาคตะวันออก 25 ล้านฉบับ และภาคใต้ 17 ล้านฉบับ,ต่อมาผู้สื่อข่าวรายงานว่า จำนวนไปรษณียบัตรฯ ที่ถูกลำเลียงเข้ามายังโกดัง 7 สำนักงาน นสพ.ไทยรัฐ ณ เวลา 18.00 น. มีประมาณ 62 ล้านฉบับแล้ว,ในที่สุดการแข่งขันฟุตบอลโลก 2018 ก็ดำเนินมาถึงนัดสุดท้าย รอบชิงชนะเลิศ ที่เป็นเหมือนนัดหยุดโลก เมื่อเป็นการเจอกันระหว่างตราไก่-ทีมชาติฝรั่งเศส กับตาหมากรุก-ทีมชาติโครเอเชีย ที่เข้าสู่รอบชิงชนะเลิศเป็นครั้งแรก แบบเหนือความคาดหมายของแฟนบอล แต่ก่อนถึงเวลาลงเตะ ที่สนามลุซนิกิ สเตเดียม, กรุงมอสโก ประเทศรัสเซีย ในเวลาประมาณ 21.30 น. วันที่ 15 ก.ค. ได้มีพิธีปิดการแข่งขันฟุตบอลโลก 2018 ที่เป็นการแสดงของเหล่าศิลปินคนดัง ที่ออกมาทั้งร้องทั้งเต้น สร้างสีสัน โดยมีแขกพิเศษ อดีตนักบอลชื่อก้องโลก โรนัลดิญโญ ร่วมตีกลองสร้างความสนุกสนานและครึกครื้นให้กับผู้คนที่รอชมแมตช์สำคัญถึงในสนาม รวมถึงเอ็มมานูเอล มาครง ประธานาธิบดีแห่งฝรั่งเศส และภริยา ที่มาร่วมชมเกมในนัดนี้ เช่นเดียวกับโคลินดา กราบาร์ คิตาโรวิชผู้นำหญิงแห่งโครเอเชีย ซึ่งบรรยากาศพิธีปิดได้รับความชื่นชมจากนักวิจารณ์ว่าเป็นพิธีปิดที่สั้น กระชับ และสวยงาม,กระทั่งเปิดเกมในเวลา 22.00 น. ทั้งสองทีมต่างเปิดเกมรุกทำแต้ม และเวลาผ่านไปแค่ 19 นาทีแรก อองตวน กรีชมันน์ ก็เปิดฟรีคิกเข้าไปหน้าประตู มาริโอ มานด์ซูคิช พยายามโขกสกัด แต่พลาดกลับ กลายเป็นเข้าประตูตัวเอง ส่งให้ฝรั่งเศสขึ้นนำไปก่อน 1-0 และเกมมาเข้มข้นขึ้นเมื่อนาทีที่ 27 อีวาน เปริซิช ซัดลูกฟรีคิกเข้าประตูฝรั่งเศสอย่างสวยงาม ทำให้โครเอเชียตีเสมอฝรั่งเศส เป็น 1-1 ได้สำเร็จ,แต่ในนาทีที่ 36 โครเอเชียก็พลาดอีกครั้ง เมื่อฝรั่งเศสโหม่งบอลในเขตโทษไปโดนแขน เปริชชี ซึ่งผู้ตัดสินขอดูวีเออาร์ ก่อนตัดสินให้เป็นจุดโทษ และเป็นกริชมันน์ ที่ซัดบอลเข้าตุงตาข่าย ทำให้ฝรั่งเศส ได้คะแนนขึ้นนำโครเอเชียอีกครั้ง จากนั้นทั้งคู่ก็ผลัดกันรุก จนหมดเวลาในครึ่งแรกด้วยสกอร์ ฝรั่งเศสนำโครเอเชีย 2-1,เริ่มเกมครึ่งหลัง โครเอเชีย พยายามเปิดเกมรุกเพื่อหวังตีเสมอ นาทีที่ 48 เกือบตีเสมอได้ อิวาน ราคิติช แทงทะลุช่องให้อันเต เรบิช ยิงติดเซฟของฮูโก โยริส นาที 52 แฟนบอลตราไก่ก็ได้เฮอีกครั้ง ปอล ป็อกบา ได้บอลหน้ากรอบเขตโทษก่อนยิงด้วยซ้ายเข้าประตูไป ตราไก่ฉีกหนีไป 3-1 นาที 64 ฝรั่งเศสสวนกลับอีกครั้ง ลูกัส แอร์น็องเดซ เปิดมาให้คีเลียน เอ็มบัปเป ยิงหน้ากรอบเขตโทษเข้าไป ฝรั่งเศสนำห่าง 4-1 นาที 69 โครเอเชีย ตามมาเป็น 2-4 โยริส นายด่านฝรั่งเศสพยายามล็อกหลบ มานด์ซูคิช แต่ไม่พ้นบอลโดนขากองหน้าโครแอตเข้าไป หลังจากนั้นโครเอเชียพยายามเปิดเกมรุกเข้าใส่แต่ก็ยังยิงไม่ผ่านมาแนวรับของทัพตราไก่ ก่อนครบ 90 นาที ฝรั่งเศส เอาชนะ โครเอเชีย ไปได้ 4-2 คว้าแชมป์ฟุตบอลโลกมาครองเป็นสมัยที่ 2 หลังจากครั้งแรกทำได้เมื่อ 20 ปีก่อน ส่วน โครเอเชียอกหักได้แค่รองแชมป์แต่ก็เป็นผลงานที่ดีที่สุดในศึกฟุตบอลโลก,ทั้งนี้ หลังจากรู้ผลการแข่งขัน นายมาครง ประธานาธิบดีฝรั่งเศสก็ได้เข้ามากอดและหอมแก้มให้กำลังใจโคลินดา กราบาร์-คิตาโรวิช ผู้นำหญิงแห่งโครเอเชีย ที่ทีมชาติทำได้ดีที่สุดแค่รองแชมป์ฟุตบอลโลก 2018
ปิดฉากฟุตบอลโลก 2018 อย่างสวยงาม เจ้าภาพจัดศิลปินนักร้องดังร่วมพิธีปิดที่จัดได้กระชับ สวยงาม ส่วนการปะทะแข้งกันระหว่าง ฝรั่งเศส กับ โครเอเชีย นัดชิงซัดกันสุดมันหยดตั้งแต่นาทีแรกยันจบเกม
ฟุตบอลโลก 2018,ทีมชาติฝรั่งเศส,ทีมชาติโครเอเชีย,ผลฟุตบอลโลก,ข่าวหน้า1